  Туспуктэм: Удмуртиысь зоопарклэн пресс-службаез Наталия Сильвестрова Удмуртиысь зоопарке Африкаысь куӵо гиенаосты вайизы. Со сярысь ужъюртлэн пресс-службаез ивортӥз. 8 толэзьем пӧйшуръёс выль улон интызылы дышо гинэ ай, соин куноос шоры кышкасагес учко.  Куӵо гиенаос ас видысьтызы тужгес но бадӟымъёсыз луо: кузьдалазы 1,5 метрозь луыны быгатэ, ӝуждалазы – 92 сантиметр. Соос Африкалэн лымшор но шундыӝужан палаз уло. Та пӧйшуръёс кланъёсын уло.  Тодэ вайытом, кылем арлэн пумаз Удмуртиысь зоопарке гожмо мангустъёс вуизы. Тегъёс: пӧйшуръёс Зоопарк Удмуртия Ижкар  